ජනාධිපතිතුමන්ගේ ඉල්ලීමට එකඟවෙමින් මුන්නේශ්වරම් ශ්‍රී භද්‍රකාලී දේවාලයේ සත්ව බිලිපූජාව නතර කිරීමට එකඟ වීම පිළිබඳව දේවාලයේ ප්‍රධාන පූජකවරයා ඇතුළු පාලක සභාවට ස්තූතිය පළ කරන බව මහජන සම්බන්ධතා හා මහජන කටයුතු ඇමැති ආචාර්ය මර්වින් සිල්වා මහතා පවසයි.මේ කාරණය සම්බන්ධයෙන් ජනාධිපතිතුමා සමඟ දීර්ඝ සාකච්ඡාවක් පැවැත් වූ අතර අප පින්වත් ජනාධිපතිතුමන්ට මේ මහා සත්ත්ව ඝාතනය නැවැත්වීමට අවශ්‍ය පියවර ගැනීම සම්බන්ධයෙන් පින්පෙත් පමුණුවන බව ද අමැතිවරයා පවසති.පසුගිය වසරේ දී ත් මේ සත්ත්ව බිලි පූජාව නතර කරන ලෙස ඇමැතිවරයා ඉල්ලීමක් කරන ලද නමුත් ඒ පිළිබඳ සැලකිල්ලක් නොදක්වා එය පැවැත්වීමට සූදානම් වූ නිසා බිලි පූජාවට ගෙනැවිත් තිබූ සත්ත්වයින් ඉන් මුදා ගැනීමට සිදුවිය.